**Započinje postupak upisa djece u prvi razred osnovne škole za školsku godinu 2022./2023.**

**Obavještavamo Vas da su upisu u prvi razred osnovne škole obavezna pristupiti djeca rođena od 1. travnja 2015. do 31. ožujka 2016. godine te djeca kojoj je odgođen upis u prvi razred osnovne škole u prošloj školskoj godini.**

**Prijava za upis**

**Od 16. veljače do 24. veljače 2022. godine vršit će se prijava djece za upis u prvi razred Osnovne škole Luke Perkovića Brinje.**

Prijave će se vršiti osobnim dolaskomu školu (Frankopanska 44, Brinje) uz poštivanje epidemioloških mjera ili **putem telefona (053/700-721**).

Prijava treba sadržavati:

* ime i prezime djeteta,
* OIB djeteta,
* adresu prebivališta/boravišta
* adrese elektronske pošte roditelja i
* brojeve telefona/mobitela.

**Upisna područja**

Roditelji odnosno staratelji djeteta kojem je odobren upis u redoviti program upisuju dijete u osnovnu školu kojoj dijete pripada prema upisnom području, odnosno u osnovnu školu drugog upisnog područja sukladno članku 18. [Zakona o odgoju i obrazovanju u osnovnoj i srednjoj školi](https://www.zakon.hr/z/317/Zakon-o-odgoju-i-obrazovanju-u-osnovnoj-i-srednjoj-%C5%A1koli) (Narodne novine, br. 87/08., 92/10., 105/10. 90/11., 5/12., 16/12., 86/12., 94/13., 152/14. 07/17. i 68/18. i 98/19. i 64/20).

Dijete se može upisati u školu kojoj ne pripada po upisnom području ako to ne izaziva povećanje broja razrednih odjela, odnosno ako upisuje dijete u školu koja izvodi alternativne, međunarodne te programe na jeziku i pismu nacionalnih manjina, ili se upisuje u školu kojoj je osnivač druga pravna ili fizička osoba.

Upisom djece iz drugih upisnih područja ne smije se narušiti optimalan ustroj rada škole i ne smije se onemogućiti upis obveznicima koji pripadaju upisnom području škole.

**Prijevremeni upis i odgađanje upisa**

Roditelji odnosno staratelji djeteta mogu ostvariti mogućnost prijevremenog upisa u prvi razred osnovne škole, odnosno privremenog oslobađanja obveze upisa, sukladno Pravilniku o postupku utvrđivanja psihofizičkog stanja djeteta, učenika te sastavu stručnih povjerenstava (Narodne novine br. [67/14](https://narodne-novine.nn.hr/clanci/sluzbeni/full/2014_06_67_1279.html) i [63/20](https://narodne-novine.nn.hr/clanci/sluzbeni/2020_05_63_1260.html)).

Roditelji odnosno skrbnik/ca djeteta rođenog od 1. travnja 2016. godine do 31. prosinca 2016. godine mogu najkasnije do 31. ožujka 2022. podnijeti zahtjev za uvrštenje djeteta u popis školskih obveznika za upis u l. razred osnovne škole.

Uz Obrazac /Zahtjev roditelj/skrbnik treba priložiti i drugu dokumentaciju, a više informacija možete dobiti na broj 053/560-570 – Upravni odjel za društvene djelatnosti u Ličko-senjskoj županiji.

Pozitivno riješeni zahtjev za prijevremeni upis roditelj/skrbnik dostavlja u OŠ kako bi se dijete uvrstilo u popis djece dorasle za upis u 1. razred osnovne škole i izvršili obvezni pregledi.

Obrazac/ Zahtjev za prijevremeni upis možete preuzeti u prilogu.

**Utvrđivanje psihofizičkog stanja djeteta i UPIS**

Nakon provedenih prijava, utvrđuje se popis djece školskih obveznika te se obavještavaju roditelji o obvezi, načinu i terminima utvrđivanja psihofizičkog stanja djeteta čime se utvrđuje sposobnost djeteta da započne svoje osnovnoškolsko obrazovanje.

Postupak utvrđivanja psihofizičkoga stanja djece radi **upisa u prvi razred osnovne škole provodi se u razdoblju od 31. ožujka do 15. lipnja 2022. godine.**

U slučaju da dijete ne može pristupiti utvrđivanju psihofizičkoga stanja u vremenu koje je utvrđeno rasporedom pregleda, roditelji odnosno skrbnik/ca su dužni do 30. svibnja tekuće godine o tome obavijestiti stručno povjerenstvo škole kojoj dijete pripada prema upisnom području, koje će utvrditi drugo odgovarajuće vrijeme.